
Ministru kabineta rīkojums Nr. 603
Rīgā 2024. gada 16. jūlijā (prot. Nr. 29 72. §)
Par apropriācijas pārdali no budžeta resora "74. Gadskārtējā valsts budžeta izpildes procesā pārdalāmais finansējums" programmas 17.00.00 "Finansējums Ukrainas civiliedzīvotāju atbalsta likumā noteikto pasākumu īstenošanai" uz Izglītības un zinātnes ministrijas budžetu
· 1. Atbalstīt apropriācijas pārdali, kas nepārsniedz 1477 euro, no budžeta resora "74. Gadskārtējā valsts budžeta izpildes procesā pārdalāmais finansējums" programmas 17.00.00 "Finansējums Ukrainas civiliedzīvotāju atbalsta likumā noteikto pasākumu īstenošanai" uz Izglītības un zinātnes ministrijas budžeta apakšprogrammu 03.13.00 "Studiju virzienu akreditācija", lai, pamatojoties uz Ukrainas civiliedzīvotāju atbalsta likumu, no 2024. gada 1. janvāra līdz 2024. gada 31. decembrim sniegtu atbalstu Ukrainas civiliedzīvotājiem iepriekšējās izglītības atzīšanai.
· 2. Atbalstīt apropriācijas pārdali, kas nepārsniedz 210 000 euro, no budžeta resora "74. Gadskārtējā valsts budžeta izpildes procesā pārdalāmais finansējums" programmas 17.00.00 "Finansējums Ukrainas civiliedzīvotāju atbalsta likumā noteikto pasākumu īstenošanai" uz Izglītības un zinātnes ministrijas budžeta apakšprogrammu 03.01.00 "Augstākās izglītības programmu nodrošināšana", lai, pamatojoties uz Ukrainas civiliedzīvotāju atbalsta likumu, no 2024. gada 1. janvāra līdz 2024. gada 31. decembrim nodrošinātu Ukrainas civiliedzīvotājiem studiju un pētniecības stipendijas.
· 3. Atbalstīt apropriācijas pārdali, kas nepārsniedz 108 000 euro, no budžeta resora "74. Gadskārtējā valsts budžeta izpildes procesā pārdalāmais finansējums" programmas 17.00.00 "Finansējums Ukrainas civiliedzīvotāju atbalsta likumā noteikto pasākumu īstenošanai" uz Izglītības un zinātnes ministrijas budžeta apakšprogrammu 05.01.00. "Zinātniskās darbības nodrošināšana", lai, pamatojoties uz Ukrainas civiliedzīvotāju atbalsta likumu, no 2024. gada 1. janvāra līdz 2024. gada 30. jūnijam nodrošinātu Ukrainas civiliedzīvotājiem pētniecības stipendijas.
· 4. Izglītības un zinātnes ministrijai normatīvajos aktos noteiktajā kārtībā sagatavot un iesniegt Finanšu ministrijā pieprasījumu par šā rīkojuma 1., 2. un 3. punktā minēto apropriācijas pārdali atbilstoši faktiski nepieciešamajam apmēram.
· 5. Finanšu ministram normatīvajos aktos noteiktajā kārtībā informēt Saeimas Budžeta un finanšu (nodokļu) komisiju par apropriācijas izmaiņām atbilstoši šā rīkojuma 1., 2. un 3. punktam un, ja Saeimas Budžeta un finanšu (nodokļu) komisija piecu darbdienu laikā pēc attiecīgās informācijas saņemšanas nav izteikusi iebildumus, veikt apropriācijas izmaiņas.

